Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 39/2004.(IV.7.)GKM rendelettel módosított 8/2003.(II.19)GKM rendeletet.
Paragraph Index: 2163

7. A szállítás feltételei Kézi és útipoggyász 7.7 Podgyász A Nemzetközi Vasúti Személy- és Poggyászfuvarozási Egyezményre (CIV) vonatkozó Egységes Szabályok 18. cikk e) pontja szerint a RID anyagai és tárgyai útipoggyászként nem fuvarozhatók, kivéve, ha a díjszabások ez alól kivételt tesznek. 2005/89/II. szám A RID nemhivatalos része RID 2005.06.13. Műanyag tartályok vizsgálati előírásai Irányelv a 6.1.5.2.7, ill. a 6.5.4.3.6 ponthoz Laboratóriumi módszerek a tartály anyagából készített próbatest felhasználásával a a 6.1.5.2.6, ill. a 6.5.4.3.5 pont meghatározása szerinti nagy molekulatömegű polietilén töltőanyagokkal (anyagokkal, keverékekkel és készítményekkel) szembeni kémiai összeférhetőség bizonyítására a 6.1.6 szakasz szerinti standardfolyadékokkal való összehasonlítás alapján. A következőkben leírt A – C laboratóriumi módszerek végrehajtásával a megfelelő standardfolyadékkal való összehasonlítás alapján meghatározható az engedélyezendő töltőanyagnak a tartály anyagára kifejtett, lehetséges hatásmechanizmusa. A vizsgálati módszert a várható károsító mechanizmus alapján kell kiválasztani. Amennyiben a receptúra alapján előre nem látható, a tartály anyagára kifejtett – duzzasztás általi lágyítást („A” laboratóriumi módszer), – feszültségkorróziós repedés kiváltását („B” laboratóriumi módszer), – oxidációs és molekuladegradációs reakciókat („C” laboratóriumi módszer) laboratóriumi módszerekkel állapítják meg és azután összevetik a megfelelő standardfolyadék azonos jellegű hatásával. Ennek során a megadott tűréseken belül azonos vastagságú próbatesteket kell használni. „A” laboratóriumi módszer A duzzadás általi tömegnövekedést a tartály anyagából készített sík próbatestet 40 ˚C-on az engedélyezendő folyadékban valamint az összehasonlításul szolgáló standardfolyadékban tárolva határozzák meg. A duzzadás általi tömegnövekedést a próbatest tárolás előtti és legfeljebb 2 mm próbatest-vastagságig 4 hetes tárolás utáni, egyébként pedig a tömegállandóság eléréséig tartó tárolás utáni lemérésével határozzák meg. Legalább 3 próbatest átlagértékét kell meghatározni. Egy próbatestet csak egyszer szabad felhasználni. „B” laboratóriumi módszer (csapbenyomásos eljárás) 1. Rövid leírás A csapbenyomásos módszerrel vizsgálják a nagy sűrűségű, nagy molekulatömegű polietilén tartály anyagának a termékkel és a mindenkori standardfolyadékkal szembeni viselkedését, valamint ezzel a módszerrel vizsgálható a legfeljebb 4%-ot kitevő duzzadással vagy anélkül bekövetkező feszültségi repedés képződés. Ehhez a próbatesteket furattal és hornyolással kell ellátni és azután a vizsgálandó termékbe és a megfelelő standardfolyadékba merítve kell előtárolni. Az előtárolás után a furatba meghatározott túlméretes csapot kell besajtolni. Az így előkészített próbatesteket azután a vizsgálandó termékbe és a megfelelő standardfolyadékba kell meríteni és különböző időtartamú tárolás után ki kell venni és meg kell vizsgálni a maradék szakítószilárdságra (3.1 eljárás) vagy a próbatest átszakadásáig eltelt időre nézve (3.2 eljárás). A „nedvesítőszer-oldat”, „ecetsav”, „n-butil-acetát/nedvesítőszer n-butil-acetátos telített oldata” vagy „víz” standardfolyadékkal mint vizsgáló közeggel végzett összeha- sonlító méréssel kell meghatározni, hogy a vizsgálandó termék károsító hatása azzal egyenlő, annál kisebb vagy nagyobb-e. Próbatest 2.1 Alak és méretek A próbatestek alakját és ajánlott méreteit az 1. ábra mutatja. A próbatest vastagságának eltérése egy mérési sorozaton belül nem haladhatja meg a középérték ± 15%-át. Egy mérési sorozathoz tartozik a vizsgálandó termék és a megfelelő standardfolyadék.

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes